* **Κάιρο – Αλεξάνδρεια 6 μέρες 12-17/04/23. Αεροπορικώς**

**12/04/2023**

**1η Ημέρα Πτήση – Προαιρετική Κρουαζιέρα στο Νείλο με δείπνο**

Συνάντηση στο αεροδρόμιο και πτήση μέσω Αθηνών για Κάιρο. Άφιξη και συνάντηση με τον αντιπρόσωπο του γραφείου μας. Έκδοση Βίζας, μεταφορά στο ξενοδοχείο και τακτοποίηση. Το βραδάκι απολαμβάνουμε (προαιρετικά ) το δείπνο μας σε κρουαζιερόπλοιο με συντροφιά αραβικής μουσικής και των μοναδικών εντυπωσιακών Οριεντάλ χορών!

**13/04/2023**

**2η Ημέρα – ΜΟΥΣΕΙΟ-ΠΥΡΑΜΙΔΕΣ-ΑΛΧΑΛΙΛΙ**

Πρωινό και αναχώρηση για ξενάγηση στο Μεγάλο Μουσείο του Καΐρου (αν έχει ανοίξει) ή αλλιώς πάμε στο αρχαιολογικό μουσείο του Καΐρου, το παλαιότερο αρχαιολογικό μουσείο στη Μέση Ανατολή, που φιλοξενεί πάνω από 170.000 τεχνουργήματα. Διαθέτει τη μεγαλύτερη συλλογή φαραωνικών αρχαιοτήτων στον κόσμο. Τα εκθέματα του Μουσείου εκτείνονται από την Προδυναστική περίοδο έως την Ελληνορωμαϊκή Εποχή (περ. 5500 π. Χ. - 364 μ. Χ.).

Συνεχίζουμε με ξενάγηση στις πυραμίδες της Γκίζας και στην Σφίγγα, το μοναδικό από τα 7 αρχαία θαύματα του κόσμου που σώζεται μέχρι σήμερα, τη μεγάλη πυραμίδα του Χέοπα καθώς επίσης και τη Μεγάλη Σφίγγα. Στην περιοχή αυτή επίσης σώζονται άλλες δυο πυραμίδες, αυτή του Χεφρίνου και του Μυκερίνου, καθώς και άλλες μικρότερες. Οι πυραμίδες είναι τάφοι για τους βασιλιάδες της Αιγύπτου, τους Φαραώ. Σκοπός της πυραμίδας ήταν να «στεγάσει» το νεκρό Φαραώ κατά τη διάρκεια της μεταθανάτιας ζωής του.

… και η ημέρα μας κλείνει με την μαγική ατμόσφαιρα στην αγορά του Αλχαλίλι, μια ποικιλόμορφη αγορά που χρονολογείται από το 1380 και πήρε το όνομά της από το χάνι που κατασκεύασε ο εμίρης Τζαχάρκς ελ Χαλίλι. Στην περιοχή αυτή θα καθίσουμε και για το δείπνο μας. Επιστροφή στο ξενοδοχείο.

**14/04/2023**

**3η μέρα** – **ΚΟΠΤΙΚΟ ΚΑΙΡΟ-ΙΣΛΑΜΙΚΟ ΚΑΙΡΟ**

Μετά το πρωινό μας, ξεκινάμε για μια ακόμα επαφή με την πολύβουη και ζωντανή πρωτεύουσα της Αιγύπτου! Ξεναγούμαστε στο Παλαιό Κάιρο, στην Κρεμαστή Εκκλησία της Παναγίας, στην Κρύπτη της Αγίας Οικογένειας στην Εκκλησία των Αγίων Σέργιου και Βάκχου, που πιστεύεται ότι διέμεινε κατά τη διάρκεια της επιδρομής του Ηρώδη.

Περπατώντας στους δρόμους που περπατούσε ο Χριστός, βρισκόμαστε στην ελληνική Εκκλησία του Αγίου Γεωργίου. Η μονή και ο ναός του Αγίου Γεωργίου είναι από τα σπουδαιότερα μνημεία του χριστιανισμού στο Παλαιό Κάιρο. Βρίσκεται μεταξύ της αρχαίας Μέμφιδος και της Ηλιουπόλεως. Χτίσθηκε στα θεμέλια του Παλαιού Οχυρού της Βαβυλώνας στην ευρύτερη περιοχή της Μέμφιδας, που ήταν η αρχαία πρωτεύουσα της Κάτω Αιγύπτου. Το 383 μ. Χ. ο Μέγας Θεοδόσιος με διάταγμά του, μετέτρεψε το φρούριο σε ναό προς τιμήν του στρατιώτη Αγίου Γεωργίου.

Ο ιερός ναός είναι κτισμένος στον τέταρτο όροφο επάνω σε πύργο Ρωμαϊκού φρουρίου, το οποίο πολλές φορές χρησίμευε σαν καταφύγιο των Χριστιανών.

Συνεχίζουμε με ξενάγηση στο ισλαμικό Κάιρο που είναι ένα τμήμα του κεντρικού Καΐρου, με τα υπέροχα τζαμιά. Θα επισκεφτούμε το τζαμί του Ιμπν Τολμούν, το παλαιότερο τζαμί της πόλης του Καΐρου και ένα από τους κυριότερους λατρευτικούς χώρους του Ισλάμ. Οι εργασίες ανέγερσης του ναού ξεκίνησαν 876 μ. Χ. και ολοκληρώθηκαν το 879 μ. Χ. όταν κυβερνήτης της Αιγύπτου ήταν ο Αχμάντ  Ίμπν Τουλούν. Θα περπατήσουμε στην αρχαιότερη οδό του Καΐρου. Δείπνο και επιστροφή στο ξενοδοχείο.

**15/04/2023**

**4η μέρα** **ΑΛΕΞΑΝΔΡΕΙΑ**

Μετά το πρωινό μας ξεκινάμε για μια ολοήμερη επίσκεψη στην πόλη της Αλεξάνδρειας, την 2η μεγαλύτερη πόλη και το κυριότερο λιμάνι της Αιγύπτου. Βρίσκεται στα δυτικά του Δέλτα του Νείλου, χτισμένη σε έναν μακρόστενο ισθμό μεταξύ της Μαρεώτιδος λίμνης και της Μεσογείου Θάλασσας. Ολόκληρος ο πολεοδομικός σχεδιασμός της πόλης έγινε έτσι ώστε να ευθυγραμμίζεται με την κίνηση του ήλιου στον ουρανό κατά την ημέρα της γέννησης του Μεγάλου Αλεξάνδρου. Ο Μακεδών βασιλέας, αφού διέσχισε την Έρημο του Σινά, μέσα σε 7 ημέρες, βγήκε απέναντι στην Μέμφη, την αρχαία πρωτεύουσα της Αιγύπτου, όπου ο σατράπης Μαζάκης του παρέδωσε όλη την πόλη για 800 τάλαντα.

Εδώ ξεχωρίζουμε, την ακρόπολη Qaitbay, το πιο σημαντικό αμυντικό οχυρό κατά μήκος όλης της Μεσογείου, χτισμένη ακριβώς στο ίδιο σημείο που βρισκόταν ο Φάρος της Αλεξάνδρειας, 1 από τα 7 θαύματα του κόσμου. Εσωτερικά του κάστρου υπάρχει ένα μικρό ναυτικό μουσείο. Επίσης επισκεπτόμαστε, τη σύγχρονη βιβλιοθήκη της Αλεξάνδρειας, που περιλαμβάνει εκτός από την κύρια, έξι εξειδικευμένες βιβλιοθήκες, τη Βιβλιοθήκη Τεχνών και Πολυμέσων, τη Βιβλιοθήκη Taha Hussein για άτομα με προβλήματα όρασης, την Παιδική Βιβλιοθήκη, τη βιβλιοθήκη των νέων, το τμήμα ανταλλαγής και αρχείων και το τμήμα σπάνιων βιβλίων. Ένα άλλο σημαντικό σημείο της πόλης και του ελληνισμού, που θα επισκεφτούμε, είναι και η οικία του σπουδαίου ποιητή Κωνσταντίνου Καβάφη, εκεί που μετακόμισε το 1907 και έζησε 35 χρόνια, ως το τέλος της ζωής του.

Το διαμέρισμα στο σκοτεινό, ταπεινό, άλλοτε κακόφημο δρομάκι της Rue Lepsius, στον αριθμό 10, κοντά στην Όπερα της Αλεξάνδρειας, φιλοξένησε τις λαμπρές του ιδέες και τους δαίμονές του!

Το απόγευμα, μετά το γεύμα μας, ξεκινάμε για επιστροφή στο Κάιρο.

Το βράδυ μπορείτε να παρακολουθήσετε τη λειτουργία της Αναστάσεως, στην Εκκλησία της Παναγίας της Θεοτόκου, που βρίσκεται στην περιοχή του ξενοδοχείου σας.

**16/04/2023**

**5η μέρα** **ΣΑΦΑΡΙ ΣΤΗΝ ΟΑΣΗ ΦΑΓΙΟΥΜ ΠΡΟΑΙΡΕΤΙΚΟ**

Σήμερα, αφού πάρουμε ένα γερό πρωινό ξεκινάμε για μια ιδιαίτερη εμπειρία. Για ένα σαφάρι με τζιπ 4Χ4, στην κοιλάδα των Φαλαινών, στην όαση Φαγιούμ, 2 ώρες νότιο- δυτικά της πρωτεύουσας που μας φιλοξενεί. Το Wadi El Rayan, ένα προστατευόμενο εθνικό πάρκο που εκτείνεται σε απόσταση περίπου 700 τετραγωνικών μιλίων, είναι ένα από τα πολλά αξιοθέατα της Φαγιούμ. Αποτελείται από τεχνητές λίμνες, οι οποίες δημιουργούν καταρράκτες, που θεωρούνται μεταξύ των μεγαλύτερων της Αιγύπτου. Εδώ βρίσκεται και η “Κοιλάδα των Φαλαινών”, μια εντυπωσιακή συλλογή από απολιθώματα και οστά φαλαινών, στην πρωιμότερη μορφή τους που είναι τα αρχαιοκήτη, είδος που έχει εξαφανιστεί. Ο μεγαλύτερος σκελετός που έχει βρεθεί, φθάνει τα 21 μέτρα σε μήκος, με καλά ανεπτυγμένα πενταδάκτυλα πτερύγια στα μπροστινά άκρα, ενώ αναπάντεχη ήταν η παρουσία πίσω ποδιών και δαχτύλων, χαρακτηριστικά που δεν είχαν παρατηρηθεί ποτέ σε κανένα άλλο αρχαιοκήτος. Ταξιδεύουμε δηλαδή πίσω στο χρόνο, 40 εκατομμύρια χρόνια! Η περιοχή μοιάζει με υπαίθριο μουσείο, με σηματοδοτημένα μονοπάτια και είναι χαρακτηρισμένη από την Ουνέσκο, ως Μνημείο Παγκόσμιας Κληρονομιάς.

Τα τζιπ μας πηγαίνουν και στη Μαγική Λίμνη με τα μαγευτικά νερά της, τα οποία αλλάζουν χρώμα ανάλογα με την ώρα της ημέρας και την έκταση του ήλιου. Το μεσημέρι, το πεντανόστιμο γεύμα- μπάρμπεκιου θα το πάρουμε στην έρημο...          θα μας το ετοιμάσουν οι βεδουίνοι, οι άνθρωποι της Σαχάρας. Στην επιστροφή κάνουμε και μια στάση στο χωριό Tunis, που αποτελεί ένα ακμάζον Κέντρο Πολιτιστικών Τεχνών. Αργά το απόγευμα ( γύρω στις 20.00) επιστρέφουμε στο ξενοδοχείο μας. Χρόνος για ξεκούραση.

**17/04/2023**

**6η μέρα** **ΠΤΗΣΗ ΕΠΙΣΤΡΟΦΗΣ**

Ξημερώματα μεταφορά από το ξενοδοχείο στο αεροδρόμιο για την πτήση της επιστροφής σας.  Σίγουρα οι αναμνήσεις που σας χάρισε το ταξίδι σας εδώ, είναι έντονες και πολύχρωμες!

|  |  |  |  |  |  |  |
| --- | --- | --- | --- | --- | --- | --- |
| **Κάιρο - Αλεξάνδρεια 6 μέρες** | | | | **Αναχώρηση 12/04 - Πακέτο εκδρομής** | | |
| **Ξενοδοχεία** | **Κατ.** | **Διατροφή** | **Τιμή σε δίκλινο** | **1ο παιδί** | **Επιβ. Μονόκλινου** | **Γενικές Πληροφορίες** |
| Concorde El Salam | 5\* | Πρωινό | Early boking τιμή: 749€ (για τις πρώτες 10 θέσεις) Κανονική τιμή; 799€ | Early boking τιμή: 500€ (για τις πρώτες 10 θέσεις) Κανονική τιμή; 560€ | 272€ | Πτήσεις με Aegean Airlines: Θεσσαλονίκη - Αθήνα: 14:40 - 15:35 Αθήνα - Κάιρο: 17:15 - 18:10 Κάιρο - Αθήνα: 03:00 - 06:00 Αθήνα - Θεσσαλονίκη: 08:00 - 08:55 |
| **Στη τιμή περιλαμβάνονται:** Αεροπορικά εισιτήρια από Θεσσαλονίκη με την Aegean Airlines. 1 αποσκευή 23 κιλών και 1 χειραποσκευή 8 κιλών. Διαμονή σε επιλεγμένο ξενοδοχείο 5 αστέρων Concorde Es Salam. Πρωινό μπουφέ καθημερινά. Μεταφορές, περιηγήσεις και εκδρομές με κλιματιζόμενο τουριστικό λεωφορείο, σύμφωνα με το αναλυτικό πρόγραμμα. 3 γεύματα ή δείπνα σε εξωτερικά εστιατόρια κατά την διάρκεια των εκδρομών.Είσοδοι σε μουσεία κ.τ.λ.. Επίσημος ελληνόφωνος ξεναγός. Ενημερωτικά έντυπα / χάρτες. Ασφάλεια αστικής ευθύνης **Δεν περιλαμβάνονται:** Φόροι αεροδρομίων, επίναυλοι καυσίμων: 245€ κατά άτομο. Βίζα Αιγύπτου 25$ κατά άτομο. Προαιρετική κρουαζιέρα + Δείπνο: 65€ κατά άτομο. Προαιρετικό σαφάρι στην Δυτική έρημο + Δείπνο: 150€ κατά άτομο. Αχθοφορικά και φιλοδωρήματα. BASIC ασφαλεια covid για ταξιδιώτες εως 75 ετών (20€) κατά άτομο. | | | | | | |
|